Charlie Bell

Charles Hamilton ”Charlie” Bell AO (7. marraskuuta 1960 – 17. tammikuuta 2005) oli australialainen liikemies. Hän toimi 2000-luvun alussa McDonald'sin puheen- ja toimitusjohtajana. Hän oli ensimmäinen ei-amerikkalainen McDonald'sin johdossa.

Bell syntyi Sydneyssä ja aloitti McDonald'sissa työskentelyn 15-vuotiaana. Hän eteni urallaan Australiassa, sitten Euroopassa ja lopulta Yhdysvalloissa. Huhtikuussa 2004 hän seurasi Jim Cantalupoa McDonald'sin toimitusjohtajana tämän kuoltua sydänkohtaukseen. Jo toukokuussa Bell kuitenkin sairastui suolistosyöpään, minkä takia hänet korvasi marraskuussa 2004 Jim Skinner. Bell palasi Australiaan, jossa kuoli vain 44-vuotiaana.

Bellistä tehtiin postuumisti Australian ritarikunnan upseeri.

Lähteet 

Australialaiset liikemiehet
Vuonna 1960 syntyneet
Vuonna 2005 kuolleet